钦定古今图书集成/明伦汇编/闺媛典/第074卷 > 黄文华妻李氏
## 钦定古今图书集成/明伦汇编/闺媛典/第074卷 > 黄文华妻李氏

按《徐州志》：李氏，黄文华妻，华都宪黄正裔也。流寇犯
砀境，夫妇皆乡居，纠合义士百馀人，乘夜袭击贼营，
贼大溃。次日，贼众云合，氏与文华复率数十人转斗
二十馀里，力穷不支。贼曰：“壮士速降。”黄曰：“有死不屈。”
氏曰：“吾死君归。”黄曰：“死则俱死。”遂并自杀。其子生员
玉色舁归葬焉。